На основу чл. 132. став 2. и чл. 135. став 2. Закона о стечају (,,Службени гласник Републике Србије“ број 104/2009, 99/2011 – др.закон, 71/2012 – одлука УС 83/2014, 113/2017, 44/2018 и 95/2018) и у складу са Националним стандардом бр. 5 о начину и поступку уновчења имовине стечајног дужника („Службени гласник РС“ бр. 13/2010), стечајни управник у поступку стечаја над стечајним дужником:
  
РАДНИЧКО ПРИХВАТИЛИШТЕ д.о.о.– у стечају
Београд-Вождовац, Устаничка 125, МБ:07028857, ПИБ:102009277
О Б Ј А В Љ У Ј Е
 
ПОЗИВ СТРУЧНИМ ЛИЦИМА ЗА ДОСТАВЉАЊЕ ПОНУДЕ ЗА ВРШЕЊЕ УСЛУГА ПРОЦЕНЕ ВРЕДНОСТИ СТЕЧАЈНОГ ДУЖНИКА КАО ПРАВНОГ ЛИЦА
 
1.     УВОД
Решењем Привредног суда у Београду, посл. бр. Ст.283/2015 од 06.11.2015. године, отворен је стечајни поступак над стечајним дужником РАДНИЧКО ПРИХВАТИЛИШТЕ д.о.о.– у стечају, Београд-Вождовац, Устаничка 125 МБ:07028857, ПИБ:102009277
Решењем Привредног суда у Београду, Ст.283/2015 од дана 01.03.2016.године, правоснажно 29.06.2016.године, одређено је спровођење стечајног поступка  банкротством стечајног дужника.  
2.     СВРХА ПРОЦЕНЕ
Сврха процене је да се утврди стратегија продаје у циљу остваривања највеће продајне вредности и максималног могућег колективног намирења поверилаца у стечајном поступку који се води над стечајним стечајним дужником РАДНИЧКО ПРИХВАТИЛИШТЕ д.о.о.– у стечају, Београд-Вождовац, Устаничка 125 МБ:07028857, ПИБ:10200927
 
3.     ИЗВЕШТАЈ О ПРОЦЕНИ
[bookmark: _Hlk32226220]Проценитељ је у обавези да по завршетку посла, стечајном дужнику као наручиоцу, достави детаљан извештај у писаној и електронској форми у 3 примерка, који мора да садржи:

· прецизно означен предмет процене, дефиницију вредности, уз опис метода коришћених у Извештају о процени;
· саставити и доставити правно мишљење у вези правног статуса имовине која је предмет процене на основу прибављене документације
· закључак у вези целисходности најповољнијег начина продаје, мишљење проценитеља и предлог најповољнијег начина уновчења стечајне масе уз давање детаљног образложења
· извршити процену имовине стечајног дужника  која је предмет разлучног и заложног права и утврђивање учешћа ове имовине ( имовине под теретом ) у укупно процењеној вредности правног лица, односно целокупне имовине или имовинске целине;
· закључак о процењеној вредности имовине стечајног дужника;
· закључак о процењеној вредности стечајног дужника као правног лица;

Стечајни управник ће у складу са чланом 132, став 2, процену доставити Суду, одбору поверилаца и разлучном повериоцу.


 
4.     МЕТОД ПРОЦЕНЕ
Метод процене је прописан Законом о стечају, Националним стандардом бр. 5 о начину и поступку уновчења имовине стечајног дужника, као и МРС. Понуђачи су дужни да опишу методе које намеравају да користе у својој процени.
Националним стандардом бр. 5 дефинисано је утврђивање процењене вредности, према коме се оно  врши у складу са Међународним рачуноводственим стандардима – МРС.
 
5.     ИНФОРМАЦИЈЕ ЗА ПОНУЂАЧЕ
Заинтересовани  понуђачи  понуде  подносе  на  адресу  стечајног управника,  Агенција за лиценцирање стечајних управника, 11000 Београд, Теразије 23, Центар за стечај, III спрат-писарница, са напоменом не отварати понуда за избор најповољнијег проценитеља  стечајног дужника Радничко прихватилиште д.о.о. у стечају, или у електронској форми на адресу електронске поште  dragi.stevanovic@gmail.com,  најкасније до 05.11.2021. годинe.
 
Понуђач уз понуду доставља скенирана документа, Наручилац задржава право да захтева од Понуђача накнадно достављање на увид оригиналне документације. Понуда треба да садржи:

· Доказе о испуњености услова из тачке 6. овог огласа;
· Имена чланова ужег тима који ће радити процену са задужењима и референцама;
· Рок у којем ће завршити процену;
· Цену за пружену услугу исказану у динарима без пдв-а;
· Рок за исплату накнаде за извршену услугу.

Уз понуду доставити:

· Доказ о овлашћењу за обављање послова односно обављање делатности процене правних лица и имовине, лиценцу, решење из АПР-а, сертификате, уверења и друга документација издата од надлежних органа;
· Доказе о стручности;
· Референце досадашњег рада.

У случају потребе и других података за избор понуђача, заинтересована лица могу се јавити поверенику стечајног  управника, Драгом Стевановићу  на електронску адресу, dragi.stevanovic@gmail.com као и на моб. тел: 064/8464/055.
За избор понуђача узима се у обзир, осим финансијске понуде, и стручност, референце и друге елементе понуде који су од значаја за вршење конкретне процене.

Након донете одлуке о избору најбољег понуђача биће обавештени сви понуђачи. Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити обавештење.
 
6.     УСЛОВИ КОНКУРИСАЊА
Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:

· Да је регистрован за обављање делатности код надлежног органа;
· Лиценца за обављање послова овлашћеног проценитеља;
· Да испуњава квалификационе услове, односно да располаже довољним кадровским и техничким капацитетом за вршење услуге из понуде.
 
У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.
  
 
У Београду, дана 21.10.2021. године


                                                                                                                                СТЕЧАЈНИ УПРАВНИК:
Агенција за лиценцирање стечајних управника
Центар за стечај
Повереник 

_________________________
Драги Стевановић

